เวลาเอามือไปโดนบริเวณท้องด้านขวามันจะรู้สึกแสบๆ เจ็บแปร๊บๆ เป็นมา 2-3 วันแล้วครับ เป็นอีกทีบริเวณล่างไหล่ พอเวลาเสื้อไปโดนหรือมีอะไรไปเสียดสีก็จะรู้สึกครับ
สวัสดีค่ะ การวินิจฉัยที่เป็นไปได้1.ปลายเส้นประสาทอักเสบที่เกิดจากการถูกกดทับ การขาดวิตามินหรือเป็นเบาหวาน2.เส้นประสาทมีความผิดปกติในการรับความรู้สึก ทำให้รู้สึกมากจนเกินไป เช่นถูกลูบหรือสัมผัสเบาๆก็รู้สึกเจ็บ3.งูสวัด เป็นโรคผิวหนังชนิดหนึ่ง ที่อาจมีอาการแสบร้อนนำมาก่อนจะมีผื่นได้4.ความผิดปกติในสมองทำให้รับรู้ความรู้สึกผิดปกติซึ่งสาเหตุที่เกิดได้บ่อยก็คืออาการปลายเส้นประสาทอักเสบธรรมดา ที่รักษาได้ด้วยการหลีกเลี่ยงสิ่งกระตุ้น และหลีกเลี่ยงการทำท่าที่ทำให้เกิดอาการ เช่นการเสียดสี หรือการยกของหนัก ร่วมกับรับประทานยาแก้ปวดปลายประสาท วิตามินบำรุงปลายประสาทอาการที่ควรไปพบแพทย์ มีตุ่มน้ำขึ้นตรงบริเวณที่แสบ มีอาการมากจนรบกวนชีวิตประจำวัน เป็นมากขึ้นเรื่อยๆ กินยาไม่ทุเลา หรือมีความผิดปกติของระบบประสาทอื่นๆร่วมด้วยเช่น แขนขาอ่อนแรง ใบหน้าเบี้ยว พูดไม่ชัด